# data[].attributes.headline
מעברים- שיטות לחלוקה לקבוצות

# data[].attributes.subject
מעברים- שיטות לחלוקה לקבוצות

# data[].attributes.body
מאגר רעיונות לחלוקה לקבוצות

חוות דעת

# data[].attributes.attachment_link.authors[].name
פואנטה מרכז חדשנות

# data[].attributes.attachment_link.title
מעברים-שיטות לחלוקה לקבוצות.pdf

# data[].attributes.headline
מעברים- שיטות לאיסוף קבוצה

# data[].attributes.subject
מעברים- שיטות לאיסוף קבוצה

# data[].attributes.body
מאגר רעיונות לאיסוף קבוצה

חוות דעת

# data[].attributes.attachment_link.authors[].name
פואנטה מרכז חדשנות

# data[].attributes.attachment_link.title
מעברים- שיטות לאיסוף קבוצה.pdf

# data[].attributes.headline
מה מצב הצל שלי?

# data[].attributes.subject
מה מצב הצל שלי?

# data[].attributes.body
נזמין את התלמידים במהלך היום לבדוק את השינוי בצל שלהם ונמנף זאת למעבר בין חלקי השיעור

איך נעשה את זה?

1. נחלק לכל תלמיד גיר ונבקש מהתלמידים לעמוד על קו מסוים בשביל

2. כל תלמיד יסמן קו בנקודת הקצה של הצל (קצה הראש)- מומלץ שיעשה זאת באמצעות חבר

3. במהלך היום כל פעם שנכריז מדידת צל- התלמידים צריכים לעמוד באותה הנקודה ולמדוד את הצל שלהם- כך הם יראו את השינוי בצל תוך כדי היום

4. לאחר שסימנו קל יהיה לכנס אותם לחלק הבא של השיעור או לתת להם את המשימה הבאה

רעיונות למעברים נוספים באמצעות הצל:

🌤 צל שמש- נשחק עם התלמידים ים יבשה, במקום להכריז ים יבשה נכריז צל שמש. ניתן להוסיף כלל שאסור לשהות באותו הצל יותר מפעם אחת.

🌤 להתכנס לצל של… נכריז שכל הכיתה צריכה להיכנס תחת הצל של… (הבנין, עץ האורן וכד')

🌤 אנשי הצל- נמנה 5 תלמידים בכיתה וניתן להם סדינים. כל פעם שנבקש אחראי הצל יעמדו בנקודות שנכריז והתלמידים צריכים לשבת תחת נקודות הצל שהם יצרו (טוב לחלוקה לקבוצות).

# data[].attributes.body
כנסו או הפעילו את התלמידים כל פעם על ידי הכרזת: "מאתגר אתכם" והצבת יעד פשוט

1. נספר לתלמידים שהיום כשאני מכריז: "מאתגר אתכם" עליהם להיענות לאתגר כמה שיותר מהר. האפשרות להכריז מאתגר אתכם מאפשרת להביא את התלמידים לחיבור ישיר לשיעור ומקילה על מעברים- ניתן להשתמש באתגרים ליצירת  תנועה וכיף או ריכוז והקשבה.

2. דוגמאות לאתגרים: מאתגר אתכם להתחלק לזוגות ולספר בדיחה אחד לשני, מאתגר אתכם לעמוד על רגל אחת, מאתגר אתכם לשבת במעגל ולהיות בשקט עד שנשמע את הציפורים, מאתגר אתכם להעלים מפה את כל הזבל תוך 15 שניות, מאתגר אתכם לבנות פה מגדל מ-20 אבנים בלי שייפול ועוד…

לשדרוג:

🏋🏼‍♀️ השתמשו באתגרים שמזמנים חיבור לסביבה

🏋🏼‍♀️ חזרו על אותם אתגרים שוב ושוב ומדדו יחד ככיתה כמה השתפרנו באתגר

🏋🏼‍♀️ הוסיפו אתגרים משעשעים גם אם הם לא משרתים את השיעור- זה יהפוך את האתגור לכיף

🏋🏼‍♀️ הביאו מחברת ותנו למי שרוצה להציע רעיון לאתגר לכתוב לכם את הרעיון שלו, כך תוכלו לחבר את התלמידים לאתגרים

🏋🏼‍♀️ הציבו בתחילת היום את האתגר המרכזי שלהם להיום שעליהם להשתפר ככיתה (למשל- ישיבה במעגל בשקט) וציינו שאם הם עומדים באתגר 5 פעמים היום הם מקבלים פרס למשל זמן הסתובבות עצמית או זמן איכות לציור וכד'

# data[].attributes.headline
משחקי תנועה וצל

# data[].attributes.subject
משחקי תנועה וצל

# data[].attributes.body
נפתח את היום בשחרור אנרגיה דרך עבודה ומשחק עם הצל שלנו, הנה כמה רעיונות:

איך נעשה את זה?

🌤 תופסת צללים- על התופס לדרוך על הצל של החבר כדי לתופסו. חברים אחרים יכולים להציל את מי שנתפס על ידי כך שעומדים בצל שלו למשך 2 שניות (סופרים עד 2 בקול). אסור במשחק לעמוד תחת צל של חפץ אחר (למשל עץ) למשך יותר מ-2 שניות. המשחק מהנה וממריץ ותוך כדי המשחק התלמידים חוקרים שלא במודע את הצל שלהם וכיצד הוא משתנה בהתאם לתנוחה ולזווית האור.

🌤 צללים מרקדים- מעמידים את הכיתה בשורה ומפעילים שיר, על התלמידים להתבונן בצל שלהם ולהרקיד אותו בהתאם למוסיקה. ניתן להתחיל במוסיקה רגועה ולעשות תנועות גדולות ולאחר מכן לעבור למוסיקה קצבית ומקפיצה. מומלץ למנות תלמיד שמסריט את הריקוד כאשר הדגש הוא שמותר לראות בסרט רק את הצלליות ולא את התלמידים.

🌤 חוקרים את הצל- ניתן לתלמידים לחקור את הצל שלהם עם מספר שאלות מכווינות- לאיזה כיוון הצל הולך ומדוע, מתי הצל כהה ומתי בהיר, כיצד ניתן לשנות את אורך ורוחב הצל.

# data[].attributes.headline
התגברתי על- אתגר שצלחתי היום

# data[].attributes.subject
התגברתי על- אתגר שצלחתי היום

# data[].attributes.body
נסמן באמצעות מעשים סימבוליים את האתגרים שצלחנו בלמידה ואת האתגר שעוד דורש עבודה

1. שלחו את התלמידים להביא מהשטח 3 ענפים יחסית לא עבים וענף אחד עבה

2. העמידו את התלמידים בשורה, כתף לצד כתף והסבירו להם שאתם תתנו כותרת למשהו ועליהם לחשוב על האתגר שהם צלחו היום בהקשר לכותרת זו. ברגע שחשבו על משהו עליהם להרים את אחד המקלות באוויר. למשל: אם הכותרת היא אתגר שקשור לחיבור לטבע, אני יכול לחשוב בראש על כך שהצלחתי לשבת על הרצפה או שלא קטפתי פרחים ולהרים את המקל שלי באוויר.

3. כשכולם הרימו את המקלות באוויר אנו אומרים 3, 4 ו… שוברים את המקל ל-2. מסמנים בזאת שצלחנו אתגר.

4. חוזרים על פעולה זו 3 פעמים. כותרות אפשריות לאתגרים, כדאי לחבר את האתגרים לתוכן או לתהליך של השיעור: אתגר שהיה לי עם חבר/חברים, אתגר שהיה לי במשימה שקיבלנו, אתגר שדרש ממני להתאפק, אתגר שהיה קשור להקשבה או ריכוז, אתגר שקשור לשמירה על הסביבה ועוד…

5. עכשיו נשארנו עם המקל העבה. המקל העבה מסמל אתגר אישי שיש לנו בלמידת חוץ או בכלל. ניתן לתלמידים לחשוב על האתגר האישי והסודי שלהם. אפשר לבקש מהם לכתוב אותו במחברת. מעכשיו ענף זה יהיה מקל האתגר שלנו שישב אצלנו בתיק.

לשדרוג:

🏋🏼‍♀️ לפני שבירת המקל בקשו מהתלמידים לחשוב במילה אחת על האתגר שלהם ותוך כדי שבירת המקל צעקו את המילה

🏋🏼‍♀️ קשטו את הענף העבה- ניתן לכרוך סביבו צמר או לנסר ולהפוך לשרשרת.

🏋🏼‍♀️ דברו עם התלמידים בתחילת היום שאנו עובדים על צליחת אתגרים ושעליהם לחשוב במהלך היום על כמה שיותר אתגרים שהם מצליחים לצלוח תוך כדי הלמידה.

# data[].attributes.headline
מה האתגר שלו?

# data[].attributes.subject
מה האתגר שלו?

# data[].attributes.body
באמצעות התבוננות על הסביבה נתחבר לאתגרים של אחרים ומשם לאתגרים האישיים שלנו

איך נעשה את זה?

1. נושיב את התלמידים במעגל. נבחר יצור חי מהסביבה (עץ/ צמח/ בעל חיים) או נצביע על חפץ- למשל עץ הברוש הגבוה שמעלינו.

2. נבקש מהתלמידים רגע לחשוב על מה שבחרנו ולהתחבר אליו. למשל אם בחרנו את העץ הגדול שמעלינו נחשוב מה עובר עליו ביום יום, על העונות, על האנשים שמבקרים ועוברים לידו.

3. נשאל את התלמידים עם אילו אתגרים הוא מתמודד? (למשל- צורך במים, חוסר יכולת לנוע ממקום למקום, אנשים שבאים וחותכים ענפים, שלג כבד שעלול לעקם ולשבור אותו וכו').

4. לאחר מכן אפשר גם לשאול כיצד לדעתכם הוא פותר את הבעיות והאתגרים שלו.

5. נעבור ליצור חי/ לחפץ הנוסף וכו'...

לשדרוג:

🏋🏼‍♀️אפשרו לפעילות לנוע בין חשיבה רצינית לבין "צחוקים" והומור (למשל- העץ לא יכול לנסוע לשבת לאמא ואבא/ העץ לא יכול להסתפר אצל הספר?) גם ברבדים של ההומור ניתן למצוא רעיונות נהדרים ולפתח התבוננות (מהעץ נופלים לפעמים ענפים כמו בתספורת- האם הוא בוחר אילו ענפים להפיל או שזה קורה לבד ובאקראיות?).

🏋🏼‍♀️הוסיפו תרגיל כתיבה בסוף- ותנו לתלמידים לכתוב לעצמם על האתגר האישי שלהם וכיצד הם מתמודדים איתו

🏋🏼‍♀️ תנו כל פעם לתלמיד אחר לבחור את החפץ שאנו מתמקדים עליו ולהנחות את הדיון

# data[].attributes.body
נשלח את התלמידים לזהות שינויים בסביבה, נערוך תערוכת שינויים ונודה על התנועה בחיים

איך נעשה את זה?

1. נאסוף את התלמידים ונספר להם שהסביבה כל הזמן בתנועה ושדברים משתנים תדיר. נספר להם שמסקרן לגלות אילו דברים עוברים שינויים במהלך השנה ואולי שינויים התרחשו אפילו מאז הפעם הקודמת שביקרנו באזור.

2. נשלח את התלמידים למשימה- עליהם למצוא משהו שעבר שינוי בסביבה ולהביא הוכחה לכך (למשל- עלה ירוק ועלה צהוב/ אבן נקיה מהגשם/ מקל מחורר מחרקים/ שלט של זהירות צבע טרי וכד').

3. נניח במעגל על גבי הרצפה את כל הראיות לשינויים- ניתן לתלמידים לעבור בין החפצים ולהתבונן בהם. נציע לתלמידים לחשוב תוך כדי הסיבוב על שינוי שהם עברו, או על השינוי שהכי מסקרן אותם.

4. נסכם- נעמוד במעגל ונבקש מאחד התלמידים לברך על השינויים: להגיד תודה וברכה על כך שדברים משתנים כל הזמן.

לשדרוג:

🌾 תנו לתלמידים להסתובב בזוגות ולמצוא שינויים יחד

🌾 בקשו מהתלמידים להוסיף פתק למעגל- בו הם רושמים שינויים שהם עברו או עוברים

🌾 חלקו את התלמידים לקבוצות קטנות ותנו להם לספר אחד לשני על השינוי שהם זיהו בשטח

🌾 תנו לתלמידים להזדהות עם השינויים ולבחור מתוך המעגל את השינוי שהם מתחברים אליו באופן אישי ולהסביר מדוע

# data[].attributes.body
באמצעות תיאטרון ומשחק נציג שינויים מהשיעור או מהסביבה ונבטא את השינוי שעברנו בשיעור

איך עושים את זה?

1. חלקו את התלמידים לזוגות או רביעיות- עליהם לעצב את עצמם בצורת פסל של לפני ואחרי. למשל: לפני הגשם- אחרי הגשם, לפני שיעור למידת חוץ- אחרי למידת חוץ, לפני החורף- אחרי החורף, לפני שלמדתי את X- אחרי שלמדתי X ועוד…

2. הזמינו למרכז הבמה כל פעם צמד או רביעייה אחרת שיציגו את הפסל שלהם.

3. ניתן לתלמידים להתבונן בפסל ולציין מה הם אהבו בו, כמו בתערוכת אמנות

4. מוחאים כפיים לאומנים ומזמינים את הפסל הבא

לשדרוג:

🌾 ניתן להכין פתקים עם המשפטים ולתת להם לבחור

🌾 ניתן לעשות זאת בצורה ספונטנית- להזמין זוג ולהתקיל אותם
🌾 השתמשו במושגים או חוויות שנרכשו בשיעור- כך שישקפו את התהליך שעברו בלמידה

🌾 צלמו את הפסלים ותלו את התמונות בכיתה

# data[].attributes.body
תוך כדי תנועה וצחוק נעבור יחד שינויי צורה

איך עושים את זה?

נבקש מהתלמידים ללכת במעגל ולעשות פרצוף, ברגע שנצעק שינוי צורה עליהם לשנות את הפרצוף ותנוחת הגוף שלהם למשהו אחר ולהמשיך ללכת, שוב נצעק שינוי צורה ושוב נשנה

לשדרוג:

🌾 בקשו מהתלמידים לשבת כמו זרע באדמה- במקום שינוי צורה אמרו להם כמה זמן עובר: עליהם להשתנות בהתאם לזמן (עבר שבוע, עברה שנה וכו').

# data[].attributes.headline
איפה אני נטוע היום?

# data[].attributes.subject
איפה אני נטוע היום?

# data[].attributes.body
סגירה זו מאפשרת לסכם את היום על ידי השוואה למקום נטיעת העצים במרחב.

איך נעשה את זה?
1. נתבונן עם התלמידים במרחב, נבקש מהם לשים לב איפה נטעו כל עץ, האם לעץ יש מרחב לצמיחה? האם העץ נמצא ליד עץ נוסף? האם העץ ליד מקור מים?
2. נדבר עם התלמידים על כך שעץ הוא קבוע במקומו לכל החיים (אלא אם כן עושים לו העתקה, שזה תהליך מורכב ביותר), איך אתם הייתם מרגישים אם הייתם קבועים במקומכם?
3. גם אנחנו נוטעים את עצמנו- לפעמים מקבעים את עצמנו במקום מסוים, זה דבר חיובי ולפעמים מאפשר צמיחה. ניתן לתלמידים משימה- הסתובבו בשטח ועמדו במקום שבו הייתם רוצים להינטע בסוף היום, חשבו על המקום שאתם מרגישים שהו הכי מתאים לכם כרגע.
4. נבקש מכל תלמיד לכתוב מהמקום שבו הוא נמצא פסקה קצרה, מדוע הוא בחר לנטוע את עצמו כאן.
5. נבקש מהתלמידים לשתף בזוגות את המקום שבו הם בחרו להינטע.

לשדרוג:
🌲 דברו על היתרון שלנו שאנחנו יכולים לעבור ממקום למקום, דברו על העוצמה של העץ בכך שהוא באותו המקום לאורך הזמן- כיצד העץ מצליח להסתגל ולהתאים את עצמו למקומו?
🌲 במקום כתיבה, תנו לתלמידים לספר.
🌲 קשה לתלמידים לחשוב על עצמם? בקשו התלמידים לקחת ענף, בקשו מהם לחשוב מהו המקום הטוב ביותר לנטוע עץ ולהניח את הענף שם.

# data[].attributes.headline
התכנסות בתהליך

# data[].attributes.subject
התכנסות בתהליך

# data[].attributes.body
נבנה תהליך התכנסות הדרגתי עבור התלמידים, כך הם יוכלו לבצע כניסה רכה ללמידה

איך נעשה את זה?

1.  נספר לתלמידים שדברים דורשים תהליך, עץ לא צומח בן רגע, פרפר לא נוצר ביום וגם את הכביש לא סללו ביום אחד. נקבע יחד איתם שהחזרה מההפסקה גם היא תהיה מדורגת ותהליכית.

2. נציין שכשנכריז חזרה לאזור הלמידה יש להם 2 דקות לסיים את המשחק ולהגיע לאזור שהוגדר. באזור זה מותר להם להמשיך לדבר עם חברים, לסדר את הציוד ולנוע בחופשיות.

3.  כשנכריז הגעה למעגל, עליהם לשבת שוב במעגל הלמידה, עדיין מותר להם לדבר אחד עם השני אך עליהם לשבת במקום שהוגדר.

4.  כשנכריז חוזרים לריכוז- על הקבוצה כולה לשבת בשקט למשך דקה, לנשום ולהיות בקשב לסביבה.

5.  כשנכריז למידה- השיעור יחל וניתן את משימת הלמידה הבאה.

לשדרוג:

⌚ שנו את השלבים השונים בהתאם לצרכי הכיתה, בחרו נושא ספציפי שעל התלמידים לדבר עליו.

⌚ קבעו עם התלמידים מהם השלבים השונים שהם זקוקים להם כדי להיכנס ללמידה.

⌚ בחרו תלמיד שיהיה אחראי על הכרזת הזמנים השונים

⌚ שלבו אלמנט של תנועה מודרכת באחד השלבים.

⌚ קבעו קול ספציפי, או מילת קוד לכל אחד מהשלבים- אם עובד לכם, השתמשו במעבר זה באופן קבוע.

# data[].attributes.body
נתחיל את היום בתנועה של הגוף דרך שיח על צורות של עצים שונים וחיבור לעץ. מתאים לט"ו בשבט ובכלל...

איך נעשה את זה?
1. נושיב את הכיתה במעגל, נתחיל בלהתבונן בעצים שסביבנו, נבקש מהתלמידים לשים לב לכך שכל עץ הוא שונה ונראה אחרת.
2. נספר לתלמידים שעכשיו ננסה להיות עצים, להתחבר לעצים ולנוע כמו העצים.
3. ננשום יחד 2 נשימות עמוקות לפני תחילת התנועה.
4. נדריך את התלמידים לעשות את התנועות בהתאם לעצים- המלצות לעצים שונים:
אלון- עץ האלון הוא עץ מועגל, התכנסו לכדור, כמו מעגל.
ברוש- לאט לאט התרוממו, לגובה. תנועו ברוח מצד לצד, בקצב איטי ויציב.
ערבה בוכיה- פורסת את ענפיה כלפי מטה, הורידו את הידיים, פרסו אותם, שלחו אותם לצדדים במעגלים.
שיטה- עץ סוכך, עץ מדברי, עושה הרבה צל לצדדים- פרסו את הידיים לצדדים, עמדו איתנים ויציבים, הרגישו את החום של המדבר, שלחו את השורשים למים, העניקו צל לסביבתכם.
עץ דקל- מתחו את הידיים מעל הראש, צמחו למעלה למעלה, עמדו על קצות האצבעות.
5. סיימו בנשימות עמוקות ולאט לאט חזרו לשבת.

לשדרוג
🌲 בקשו מהתלמידים להתבונן בסביבתם בעצים השונים תוך כדי ההדרכה, היעזרו בעצים כדי לדמות תנועות.
🌲 ספרו סיפורים של מזג אוויר, של קשר עם הסביבה.
🌲 בקשו מתלמיד להנחות את הכיתה על פי עץ שהוא מכיר או רואה.

# data[].attributes.headline
מתקשרים בקולות

# data[].attributes.subject
מתקשרים בקולות

# data[].attributes.body
היעזרו בקולות והעבירו מסר כדי לתקשר לרחוק עם התלמידים ולהעביר להם את האחריות להתאספות.
איך עושים את זה?

1. קבעו עם התלמידים קול להתאספות לאחר ההפסקה, כל מי ששומע את הקול נדרש לחזור עליו ולהגיע חזרה לנקודת הכינוס. ניתן להשתמש ביללה של זאב או תן הנשמע למרחקים.

2. התאמנו עם התלמידים על הקריאה לפני היציאה להפסקה.

3. שלחו את התלמידים להפסקה ואספו אותם באמצעות היללה.

לשדרוג:

♫ קבעו עם התלמידים קולות נוספים ותנו להם להמציא קולות משלהם:

♫ כשאני משמיע קול של נחש עליכם לחזור על הקול עד להגעה לשקט.

♫ כשאני משמיע קול של דבורה עליכם לחזור על הקול ולהתחלק מהר לקבוצות שלכם.

# data[].attributes.headline
הזמן עשה את שלו- התהליך שעברתי היום

# data[].attributes.subject
הזמן עשה את שלו- התהליך שעברתי היום

# data[].attributes.body
סגירה זו מאפשרת לתלמידים לזהות את התהליך שהם עברו במהלך יום הלמידה, או באופן כללי בתקופה האחרונה.

איך נעשה את זה?

1.      נבקש מהתלמידים להסתובב במרחב ולזהות דברים בסביבה שעברו תהליך במשך השנים או בזמן האחרון- עץ שצמח, מדרכה ששופצה, שלולית שנוצרה, תמרור שנפל, עלה שנשר ועוד...

2.      נבקש מהתלמידים לחשוב על התהליך שהם עברו במהלך היום האחרון (או התקופה האחרונה בלמידת חוץ). עליהם לחשוב מה מבין הדברים שזיהו מזכיר להם את התהליך שהם עברו.

3.      לאחר מכן נעמוד במעגל, כל תלמיד בתורו ייכנס למעגל ויציג את התהליך שזיהה שמחבר לתהליך שלו- למשל: אם ראה עץ שצמח והוא הרגיש כמו העץ היום בלמידה, עליו להציג את צמיחת העץ.

לשדרוג:

⌚במקום להציג, תנו לכל תלמיד לספר/ לכתוב על התהליך שזיהה במרחב ולהשוות לתהליך האישי שלו.

⌚ במקום לעמוד במעגל, תנו לתלמידים להוביל את הכיתה לנקודה של התהליך ולהציג את התהליך לכל הכיתה ולהשוות לתהליך שלו.

⌚ במקום לעבוד כל הכיתה יחד, חלקו את התלמידים לקבוצות ותנו לכל אחד להציג לחברי הקבוצה.

⌚ הדגימו בהתחלה לתלמידים את המשימה דרך תהליך אישי שאתם עברתם היום.

# data[].attributes.body
מעבר קליל וכיף שמייצר ריכוז מיידי.
איך נעשה את זה?
1. נלמד את התלמידים שכשמכריזים שם של חיה עליהם ישר לבצע תנועה מסוימת בהתאם למה שנקבע.
למשל: פלמינגו- לעמוד על רגל אחת, נחש- לקפוא במקום ולא לזוז, צ׳יטה- לרוץ במהירות, תנין- לעמוד במקום גבוה, נשר- לשכב על הרצפה ולא לזוז.
2. נבחר חיה אחת שמרכזת אותם ישר במעגל- למשל, אם כשנכריז כריש עליהם מהר לשבת במעגל.

לשדרוג
🌱 לספור עד 10 אחרי שמכריזים את החיה
🌱 להוסיף בהדרגה כל פעם חיה אחרת
🌱 לתת לתלמיד להכריז במקומך
🌱 לתת לתלמידים להמציא חיות חדשות למשחק
🌱 עברו בין סוגי חיות ובלבלו את התלמידים למשל  ״נשר, 10, 9, 8, תנין, 7, 6, 5, נשר, 4, 3, כריש, 2, 1, 0״.

# data[].attributes.headline
פותחים עם האוזניים

# data[].attributes.subject
פותחים עם האוזניים

# data[].attributes.body
פתיחה זו מרגיעה ומאפשרת לתלמידים להתחבר לסביבתם וללמוד להקשיב.

איך נעשה את זה?

1. נשב יחד עם התלמידים במעגל, נספר להם שעכשיו אנחנו נפתח את חוש השמיעה שלנו, ממש כמו שבעלי חיים מסוגלים לשמוע כל דבר שבסביבתם.

2. נבקש מכולם לעצום עיניים ולנשום יחד 2 נשימות עמוקות (מומלץ להנחות את תהליך הנשימה- לנשום עמוק.... ולשחרר).

3. עכשיו שאנחנו רגועים אנחנו יכולים לאט לאט לתת לאזניים שלנו לעבוד. תקשיבו כולכם במשך כמה שניות ותנסו לזהות קולות שונים- תנו שם לכל קול ששמעתם (למשל: ציפור, אבנים, מים).

4. זיהיתם קול כמורה? ציינו את הקול בפני התלמידים, למשל: תקשיבו עכשיו לקולות החזקים מעבודות הבניה, הקשיבו לקולות העדינים של הציפור ועוד..

5. עכשיו ננשום שוב נשימה עמוקה- בקשו מהתלמידים לזהות קולות בהתאם לרגשות- נסו לזהות קול שמרגיע אתכם, זהו קול שלא נעים לכם לשמוע, זהו קול שמקשה עליכם להתרכז, זהו קול שמשמח...

6. לסיום- קחו שוב 2 נשימות עמוקות יחד עם התלמידים.

לשדרוג:

♫ סכמו ושאלו את התלמידים אילו קולות הם זיהו, אילו רגשות הם הרגישו.

♫ האריכו את הפתיחה, תנו לתלמידים להתחבר יותר לתחושות הגוף שלהם לפני שיפנו את הקשב לסביבה.

♫ ספרו כהקדמה על יכולות ההקשבה המופלאות של בעלי החיים, דברו על האזניים הגדולות של הארנבת וציינו בפניהם שכעת הם מפתחים את יכולות הארנבת או השועל שלהם.

♫ אפשר להציע לתלמידים לשכב על הגב, להרגיש בנח.

# data[].attributes.headline
מסכמים בשאלות

# data[].attributes.subject
מסכמים בשאלות

# data[].attributes.body
נסגור את היום עם שאלות שצמחו מהחוויות של התלמידים וכך נעביר מסר שלמידה היא תהליך מתמשך.
איך נעשה את זה?
1. נניח על הרצפה כרטיסיות עם מילות השאלה הבאות: איך? מתי? למה? כמה? בשביל מה?
2. נשב במעגל סביב השאלות ונבקש כל פעם מתלמיד אחר במעגל לחשוב על שאלה שמתחילה במילת שאלה אחרת ולשאול אותה.

לשדרוג
🌱 כשתלמיד שואל שאלה שמתחילה במילת שאלה אחת התלמידים מימינו צריכים לשאול שאלה דומה אבל במילת שאלה אחרת. למשל: אם תלמיד שאל- איך נוצר הבור העתיק, התלמיד הבא אחריו ישאל מתי נוצר הבור, וזה שאחריו ישאל כמה בורות עתיקים כאלה יש באזור וכן הלאה.
🌱 הכינו שקית עם מילות השאלה או קוביה- תנו לכל תלמיד לשלוף מילת שאלה או לזרוק את הקוביה ולהרכיב שאלה עם מילת השאלה שקיבל.
🌱 במקום סבב- תנו לתלמידים לרשום את השאלות שלהם על פתקים ולהניח מתחת למילות השאלה השונות.
🌱 במקום סבב- הושיבו את התלמידים בחמישיות ותנו להם לחבר כמה שיותר שאלות עם מילות השאלה לסיכום היום.

# data[].attributes.body
במקום שאנחנו נעביר סיור מודרך במרחב נאפשר לתלמידים להעביר סיור בשאלות באמצעות שאלות שהם יאספו במרחב.

איך נעשה את זה?
1. מבקשים מהתלמידים להסתובב בשטח שהוגדר מראש ולחזור עם שאלה אחת טובה- הם יכולים לרשום אותה או לשמור אותה בבטן.
2. מסיירים ככיתה בשטח ועוצרים בנקודות שונות. מבקשים מהתלמידים שיש להם שאלות על הנקודה שבה עצרנו להגיד את השאלה שלהם.
3. ניתן להשאיר את השאלות ללא מענה, ניתן לבקש מהכיתה לענות עליה, ניתן לענות על השאלה וכך לקיים סיור מודרך המבוסס על שאלות התלמידים.

לשדרוג שלחו את כל הכיתה למשימה או שלחו בכל שבוע 5 תלמידים שונים.
חלקו לתלמידים את מילות השאלה- איך, למה, האם, מתי. בקשו מהתלמידים לחבר שאלות על פי מילות השאלה.
אתגרו אותם לחזור עם שאלות שאתם לא יודעים את התשובות עבורם.

# data[].attributes.body
משחק כיף ומוכר המאתגר את התלמידים לשאול שאלות
איך נעשה את זה?
1. נחשוב על משהו ונבקש מהתלמידים לגלות על מה חשבנו ע״י שישאלו שאלות אשר אפשר לענות עליהם רק בכן או לא.
2. ניתן להם לשאול שאלות ולנסות לגלות על מה חשבנו באמצעות 21 שאלות בלבד.

לשדרוג
🌱  הזמינו תלמיד לבמה ולחשו לו באוזן את מה שצריך לגלות- תנו לתלמידים לתחקר אותו.
🌱 השתמשו באובייקט אמיתי וכסו אותו. עליהם לגלות מה כיסיתם באמצעות השאלות.
🌱 הוציאו תלמיד אחד וגלו לכיתה על מה חשבתם. התלמיד חוזר ושואל את הכיתה 21 שאלות.

# data[].attributes.body
שלחו את התלמידים לחקור ולזהות בסביבה חומרים שונים המפיקים צלילים שונים.

איך נעשה את זה?

1. נחלק את התלמידים לקבוצות קטנות ונשלח אותם למשימה- עליכם למצוא 3 כלי נגינה בסביבה שלכם. מהו יכול להיות כלי נגינה? כל דבר שמשמיע קול. אתגרו את התלמידים למצוא כלי נגינה המפיקים צלילים שונים.

2. עליהם לחזור עם כלי הנגינה שמצאו ולשבת במעגל.

3. כעת נבקש מהתלמידים להציג את כלי הנגינה שלהם- נשאל אילו רגשות הצלילים השונים מעוררים.

4. עכשיו ננגן יחד בהנחיה- נתחיל בקצב איטי וחלש, נגביר את הקצב, נאט שוב, נגביר את עוצמת הנגינה וכו'...

5. נייצר תזמורת רפלקציה- נבקש מהתלמידים לנגן בעוצמות שונות על פי מידת הסכמתם עם ההיגד שנציין: למשל: למדתי המון דברים חדשים היום, היה לי קשה לבצע את המשימה וכד'...

לשדרוג:

♫ אפשר לתת לתלמידים למצוא פינה ולייצר שם הופעה מוסיקלית קטנה ולעבור בין ההופעות- ניתן לבקש מהם לתת שם להופעה המתאר את חווית הלמידה שלהם מהיום

♫ למדו את התלמידים שיר ונגנו לקצב השיר

♫ העמידו את התלמידים במעגל, נגנו בעמידה, תוך כדי תנועה

# data[].attributes.body
משחק בתנועה מלא במטח, ריכוז וצחוק
איך נעשה את זה?
1. נעמיד את התלמידים במעגל ונבקש מהם לחכות את התנועות של תלמיד אחד בלבד- נקרא לו ״מלך התנועות״- כל תנועה שהוא עושה כולם עושים אחריו.
2. לאחר ההתנסות נוציא תלמיד אחד מהמעגל ונבקש ממנו להתרחק ולא להסתכל עלינו לכמה רגעים. נבחר מלך תנועות חדש ועליו יהיה לזהות מיהו המלך.
3. התלמיד חוזר, עומד במרכז המעגל ומנסה לתפוס את המלך על חם, בדיוק כשהוא מחליף תנועה.

לשדרוג
🌱 הוציאו 2 תלמידים, הגדירו 2 מלכים.
🌱 הגבילו את מספר הניחושים שיש לתלמיד לגלות את המלך כדי שיחשוב טוב לפני שינחש.
🌱 הגדירו את ליצן התנועות- לליצן מותר לעשות איזו תנועה שבא לו והוא לא כפוף למלך. אם בטעות בוחרים בליצן במקום במלך נפסלים.

# data[].attributes.headline
וואו- לא ידעתי ש... מסכמים יום בחוויית התבוננות

# data[].attributes.subject
וואו- לא ידעתי ש... מסכמים יום בחוויית התבוננות

# data[].attributes.body
מאפשרים לתלמידים לשתף משהו חדש שהם שמו לב אליו היום מהסביבה שלהם- על מנת לעודד התבוננות
איך נעשה את זה?
1. נשב במעגל גדול- אפשר גם בקבוצות קטנות
2. כל תלמיד בתורו מרים את חפץ הדיבור- חפץ שרק מי שאוחז בו מותר לו לדבר. התלמיד מספר על משהו חדש שהוא שם לב אליו היום- רצוי לבקש מהתלמידים לפתוח במשפט הבא: "וואו- לא ידעתי ש..."

לשדרוג
* כדאי שחפץ הדיבור יהיה משהו שמבטא התבוננות, למשל משקפיים/ משקפת/ זכוכית מגדלת
* על התלמידים למחוא כפיים אחרי שכל תלמיד אומר משהו שהוא שם לב אליו היום, אם גם הם לא היו מודעים לדבר שהוא אמר. למשל: יוסי אומר שהוא לא שם לב לכך שעץ האורן כל כך גבוה, אם יונית לא שמה לב לכך בעצמה היא צריכה למחוא כפיים אחרי שיוסי דיבר.
* אפשר שבמקום סבב משחקים משחק שכזה: יוסי אומר: "וואו- אני לא ידעתי שעץ האורן כל כך גבוה, יונית- למה את לא שמת לב?" ואז חפץ הדיבור עובר ליונית והיא צריכה להמשיך ולהגיד למה היא לא שמה לב.

# data[].attributes.headline
שימו לב! מעודדים התבוננות

# data[].attributes.subject
שימו לב! מעודדים התבוננות

# data[].attributes.body
פעילות זו מעודדת את התלמידים להתבונן בסביבה שלהם ולשים לב לפרטים הקטנים!
איך נעשה את זה?
1. לפני ההגעה למקום הישיבה שלנו נספר לתלמידים שאנו נאתגר אותם היום בבוחן פתע ועליהם לשים לב היטב למה שהם רואים בדרך.
2. נלך בהליכה איטית תוך שהתלמידים מתבוננים בסביבתם.
3. נושיב את התלמידים ונתחיל לשאול שאלות:
מי שם לב כמה ספסלים עברנו בדרך? מי ראתה האם יש פרחים על עץ הזית? איך קראו לרחוב שבו הלכנו?
4. ניתן לאתגר אותם בשאלות מכל מיני סוגים- שאלות מפתיעות שמעודדות התבוננות: מה היה הצבע של המגלשה הגדולה? מי הריח את ריח עץ החרוב והיכן? מה היה מצויר על הפסיפס הגדול שעברנו לידו?

שדרוגים:
*הפתיעו את התלמידים עם שאלות בתחילת כל מפגש- מהר מאוד זה יהפוך למשחק כיפי ומרתק.
* בחרו 2 תלמידים שעליהם להביא את 6 שאלות לפעם הבאה- הזכירו להם בתחילת ההליכה.
* עשו פעילות זו לאחר הליכה בעיניים סגורות ושימו דגש על חוש המישוש, השמיעה והריח.

# data[].attributes.headline
מה חסר? מעודדים התבוננות

# data[].attributes.subject
מה חסר? מעודדים התבוננות

# data[].attributes.body
אספו את התלמידים על ידי חידה קטנה המגבירה את הסקרנות ומייצרת שקט.
איך נעשה את זה?
1. לפני שהתלמידים מגיעים- אספו חפצים והניחו אותם במרכז המעגל
2. קראו לתלמידים- ספרו להם שעליהם לשבת במעגל רחב מסביב לחפצים ושיש להם רק 2 דקות להתבונן בהם- מי שיאחר לא יספיק להתבונן.
3. כסו את החפצים בבד, בקשו מהתלמידים לעצום עיניים והסירו חפץ אחד בלבד מהמרכז.
4. בקשו מהתלמידים לפתוח עיניים- עליהם לזהות מהו החפץ החסר

לשדרוג סדרו את החפצים בסדר מסוים, שנו את הסדר ובקשו מהם לזהות מה השתנה- מה זז.
*תנו לתלמידים 15 שניות לכתוב על דף כל פעם מה שהם חושבים שהוצאתם ולאחר מכן כולם יחד מציגים את התשובה שלהם.
* הזמינו תלמיד אחד להוציא חפץ.
* הפתיעו את התלמידים- הוסיפו חפץ במקום להוציא אחד.
* הושיבו את התלמידים גב אל גב- תנו לתלמידים לשחק את המשחק בזוגות או בקבוצות קטנות.

# data[].attributes.body
תנו לתלמידים לרוץ ולהוציא קצת אנרגיות בתחילת השיעור
איך עושים את זה?
1. הגדירו עם התלמידים 4 פינות במרחב ומספרו אותם מ-1 ועד 4.
2. בחרו תלמיד אחד שיעמוד במרכז המעגל. עליו לכסות את העיניים ולספור עד 10. לתלמידים 10 שניות להתמקם באחד מ-4 הפינות.
3. לאחר שספר עד 10 התלמיד במרכז מכריז מספר מ-1 ועד 4 כשעיניו סגורות. התלמידים שנעמדו בפינה של המספר שהוכרז יוצאים מהמשחק.
4. התלמיד במרכז שוב סופר עד 10 והתלמידים יכולים להתמקם מחדש בפינות ושוב הוא מכריז מספר.
5. התלמיד האחרון שנשאר הוא הזוכה ומחליף את התלמיד המכריז.

לשדרוג
🌱 הכניסו למשחק אסטרטגיה- חלקו את הכיתה ל-2 או 3 קבוצות. המטרה היא להשאיר תוך 5 סבבים כמה שיותר מהשחקנים בקבוצה.
🌱 הוסיפו הזדמנות לחזרה למשחק- כל תלמיד עונד כרטיס עם 2 צדדים- אדום וירוק. בהתחלה כולם לובשים את הצד הירוק, מי שנפסל מחליף את הכרטיס שלו לצד האדום. מעכשיו עליו לעמוד בפינה שאותה יכריזו, במקום שהפינה תוציא אותו מהמשחק היא תחזיר אותו והוא יוכל להפוך את כרטיסו חזרה לירוק.

# data[].attributes.headline
מכירים את המרחב סביבנו!

# data[].attributes.subject
מכירים את המרחב סביבנו!

# data[].attributes.body
נפתח את היום בפעילות של היכרות עם המרחב והוצאת אנרגיה לפני הלמידה באמצעות תחרות בשתי קבוצות!
איך נעשה את זה?
1. נגיע לפחות רבע שעה לפני תחילת הגעת הילדים, נתבונן בשטח ונגדיר את גבולות הגזרה של התלמידים באמצעות נקודות ציון ברורות (עץ, שביל, עמוד וכו').
2. עם הגעת הילדים נחלק אותם לשתי קבוצות ונסביר להם את חוקי התחרות: כל קבוצה היא יחידה אחת ומקבלת ניקוד על סמך השתתפות כל הקבוצה. בכל שלב בתחרות המורה תיתן משימה הקשורה בשטח וכל קבוצה תצטרך לבצע את המשימה כאשר על השלמתה תקבל נקודה במידה והספיקה לבצע אותה לפני הקבוצה השנייה (דוגמאות למשימות נמצאות בסוף הכרטיסייה).
3. בסיום המשימות נשקלל את הנקודות ונכריז על הקבוצה המנצחת (אפשר גם לפנק בשוקולד לקבוצה המנצחת :).
4. כדאי לשלב בסיום התחרות רפלקציה קצרה ושיח בנושא של שיתוף פעולה ואחריות קבוצתית. נשאל את התלמידים: איך עבדתם כקבוצה? מה היה לכם הכי קשה? האם אתם חושבים שפעלתם בשיתוף פעולה מיטבי ונכון? וכו'.
דוגמאות למשימות:
- על פי גבולות הגזרה שקבענו נבקש מהתלמידים להגיע כולם כמה שיותר מהר לנקודת ציון מסוימת אותה קבענו. נעשה זאת עם כל נקודות הגזרה ונסביר לתלמידים שאלו הגבולות שלהם היום וכי כל יציאה מצריכה אישור מהמורה.
- כל קבוצה צריכה לאסוף 20 אבנים.
- כל קבוצה צריכה לאסוף לפחות 5 סוגי עלים שונים.
- כל קבוצה צריכה ליצור שם לקבוצה באמצעות שימוש בחומרים מהשטח.

# data[].attributes.headline
מניעים את הגוף יחד כקבוצה!

# data[].attributes.subject
מניעים את הגוף יחד כקבוצה!

# data[].attributes.body
נפתח את היום בפעילות של מעגל תנועה מלא בצחוק והנאה!
איך נעשה את זה?
1. נעמיד את כל התלמידים במעגל ונסביר להם את הכללים: "על כל אחד להשמיע קול ועל כולם לחזור אחריו". נתחיל את המעגל עם הקול הראשון שאנחנו משמיעים.
2. עם התקדמות הפעילות נאתגר את המעגל והפעם עם תנועות. כל תלמידי בתורו יעשה תנועה וכולם יחזרו אחריו.
3. לבסוף נשלב את שני האלמנטים יחד. על כל תלמיד לבצע תנועה וגם להשמיע קול וכולנו יחד נחכה אותו.
4. ניתן לסכם בסבב אחרון שבו כולם עומדים, ולוקחים נשימה, וכל אחד בתורו אומר תפילה או איחול לעצמו או לקבוצה לכבוד היום החדש.

# data[].attributes.headline
סיכום במעגלים - פעילות סיכום יום משתפת

# data[].attributes.subject
סיכום במעגלים - פעילות סיכום יום משתפת

# data[].attributes.body
נסיים את היום בשיתוף רגשי של התחושות שעלו במהלך היום.
איך נעשה את זה?
1. נצייר מעגל גדול באמצעות גיר או באמצעות חומרים שנמצאים בשטח.
2. נעמיד את התלמידים מחוץ למעגל ונשאל שאלות כגון: למי היה נחמד להיפגש היום? למי היה קשה לקום היום בבוקר ולבוא למפגש? (רשימת שאלות בסוף הדף)
3. כל התלמידים שמשיבים בחיוב נכנסים לתוך המעגל. אפשר להציע למי שרוצה לשתף קצת יותר בפירוט לספר לכולם על התחושות שלו.
דוגמאות לשאלות שניתן לשאול:
מי מתגעגע ללמידה מרחוק?
מי נהנה מהלמידה בחוץ?
מי מעדיף למידה בכיתה?
מי מתגעגע לאבא ואמא?
מי מחכה לבוא שוב מחר?
מי היה רוצה להיות במקום אחר כרגע?
מי פגש חבר/ה שלא ראה הרבה זמן והתגעגע אליו או אליה?

# data[].attributes.headline
צמחתי ונתקעתי- אבן ועלה

# data[].attributes.subject
צמחתי ונתקעתי- אבן ועלה

# data[].attributes.body
נקיים דיון רפלקטיבי על תהליך הלמידה שעברנו יחד היום. באמצעות חפצים והמילים צמחתי ונתקעתי.
איך נעשה את זה?
1. נושיב את התלמידים במעגל ונביא יחד איתנו אבן גדולה ועלה רחב.
2. נבקש מהתלמידים, כל אחד בתורו, לקחת את העלה והאבן ולדבר על שתי חוויות/ תחושות שהיו לו היום- חווית עלה וחווית אבן. העלה מסמל את הצמיחה וההתקדמות והאבן מסמלת את התקיעות והרגעים הפחות נעימים בתהליך הלמידה.
3. נסיים בכך שנדבר על זה שגם העלה וגם האבן הם חלק מהטבע, גם ההצלחות שלנו וגם הקשיים והכישלונות הם טבעיים וחשוב לתת להם מקום.

# data[].attributes.headline
אתר עץ הרעיונות

# data[].attributes.subject
אתר עץ הרעיונות

# data[].attributes.body
קישור למשחקי חוץ ופעילויות מתוך אתר עץ הרעיונות

# data[].attributes.attachment_link.description
משחקי חוץ הם מעולים להוסף כיף לכל פעילות, איסוף קבוצה ולהעברת מסרים

# data[].attributes.headline
פעילויות רגשיות חברתיות לסביבת החוץ

# data[].attributes.subject
פעילויות רגשיות חברתיות לסביבת החוץ

# data[].attributes.body
בחוברת מבית היוצר של חוות דעת תמצאו שלל פעילויות והנחיות לעבודה רגשית חברתית עם התלמידים בחוץ.

# data[].attributes.attachment_link.title
חוברת SEL- חוות דעת.pdf

# data[].attributes.headline
משחקי חברה- אקים

# data[].attributes.subject
משחקי חברה- אקים

# data[].attributes.headline
משחקים בחוץ- תנועת הערבות

# data[].attributes.subject
משחקים בחוץ- תנועת הערבות

# data[].attributes.attachment_link.title
משחקים לפעילות בחוץ

# data[].attributes.headline
רגליים מגנטיות

# data[].attributes.subject
רגליים מגנטיות

# data[].attributes.body
רגליים מגנטיות מאפשרות לתלמידים לייצר מגע מהיר חזרה עם הקבוצה.
איך נעשה את זה?
1. נכריז רגליים מגנטיות, ונעמוד כאשר רגל ימין צמודה לרגל של תלמיד אחד ורגל שמאל צמודה לרגל של התלמיד השני.
2. לאחר כמה שניות של בלבול התלמידים יבינו שעליהם להתחבר לרגליים של חבריהם וליצור מעגל.
3. נוצר מעגל שבו כולם מחוברים ברגליים ומרוכזים במשימה הבאה.

לשדרוג ניתן לספור בקול כמה שניות לוקח לקבוצה להתמגנט ולעבוד על שיפור הזמנים.
מומלץ  להוסיף כלל שעל התלמידים להיות בשקט מוחלט בזמן יצירת המעגל.

# data[].attributes.headline
הספירה לאחור

# data[].attributes.subject
הספירה לאחור

# data[].attributes.body
יש בלאגן ורעש? התלמידים מתקשים לסדר מעגל? המעבר הזה בדיוק עבורכם.
איך נעשה את זה?
1. נציין בפני התלמידים שאנו סוגרים עיניים וסופרים עד 10 ועליהם לשבת בשקט במעגל.
2. נסגור עיניים ונחל לספור לאחור, נקשיב לקצב ההתארגנות שלהם ונספור על פי הקצב.
3. נפקח עיניים ונתבונן במצב הסידור של התלמידים- ניתן להם פידבק במילים ובהומור: תשמעו- בחיים לא ראיתי עיגול כזה, כמעט הצלחתם, חחח... לזה אני קורא ריבוע וכד', אההה... סביר- פעם הבאה אני רוצה שיפור.
4.  מעכשיו התלמידים מכירים את המשחק- ניתן כל פעם פשוט לסגור עיניים ולהתחיל לספור לאחור.

שדרגו על ידי דילוג על המספרים, למשל: 10, 7, 5. הצחיקו והביכו את התלמידים ודלגו מ-10 ישר לאפס. הפתיעו את התלמידים באמצע עשיה וספרו פתאום.
בחרו כל יום תלמיד אחד בתור הסופר, בפקודה שלכם עליו לכסות עיניים ולספור בקול.

# data[].attributes.headline
פותחים בשאלה פתוחה

# data[].attributes.subject
פותחים בשאלה פתוחה

# data[].attributes.body
פתחו את השיעור בשאלה פתוחה ומסקרנת שתלווה את הכיתה במהלך היום.

איך נעשה את זה?
🌱 שאלה פתוחה היא שאלה שאין לה תשובה אחת ברורה ומוגדרת ושהיא מעודדת דיון עמוק ופורה.
🌱 ראוי שהשאלה תהיה אוטנטית, זאת אומרת שהמורה באמת סקרן לשמוע את תשובות התלמידים.
🌱 את השיעור אפשר להתחיל בשאלה שכזאת, לדון בה ומשם לצאת ללמידה סביב השאלה.
🌱 דוגמאות: האם נכון לקרוא רחובות על שמות של אנשים? למה יצאנו ללמוד מתמטיקה בחוץ? למי שייך השטח הציבורי שאנו יושבים בו?

לשדרוג הכניסו את השאלה למעטפה ובקשו בתחילת כל שיעור מאחד התלמידים להוציא את השאלה מהמעטפה ולהקריא לכיתה.
הזמינו תלמידים להכין שאלות משלהם ובחרו שאלה של תלמיד לפתיחת היום.
הביאו מוצג או המחישו את השאלה באמצעות דברים מהסביבה.

מומלץ קראו את המאמר על שאלת שאלות: https://drive.google.com/file/d/17HVkvRIxL5TbAOZbtfNDcFNKbc_RPtcb/view?usp=sharing

# data[].attributes.attachment_link.authors[].name
חדשנות גוננים

# data[].attributes.attachment_link.title
שאילת שאלות- בוזו שוורץ.pdf

# data[].attributes.headline
מרוץ שליחים רפלקטיבי 

# data[].attributes.subject
מרוץ שליחים רפלקטיבי 

# data[].attributes.body
במקום להעמיד את התלמידים במעגל ולדבר תנו להם לסכם את היום תוך כדי ריצה
איך נעשה את זה?
1. נחלק את התלמידים ל-2 קבוצות ונעמיד אותם בטור.
2. נניח במרחק של כמה מטרים מהם ערימה של פתקים/ כרטיסיות.
3.  ניתן לתלמיד הראשון בכל טור כלי כתיבה. עליו לרוץ לכיוון הפתקים- לכתוב על אחד הפתקים את הדבר הכי משמעותי שלמד היום ולרוץ חזרה.
4. בחזרתו הוא מעביר לתלמיד הבא בתור את כלי הכתיבה והוא רץ לפתקים- הקבוצה המנצחת היא הקבוצה שהספיקה למלא את כל כרטיסי הרפלקציה שלה הכי מהר.

לשדרוג
🌱 הניחו יותר פתקים ממספר התלמידים- כך שעליהם לכתוב יותר מרפלקציה אחת.
🌱 הניחו באחד הצדדים ערמה של שאלות. עליהם לקחת שאלה ולענות עליה.
🌱 הוסיפו עוד סבב למשחק עם שאלה רפלקטיבית חדשה.

# data[].attributes.headline
הרוח נושבת- כל מי ש...

# data[].attributes.subject
הרוח נושבת- כל מי ש...

# data[].attributes.body
סכמו את היום בתנועה וריצה תוך הקשבה לחווית התלמידים.
איך נעשה את זה?
1. המורה מכריז על 2 אזורים, אזור ה- כן ואזור הלא.
2. על התלמיד לרוץ במהירות למקום הנכון עבורו כאשר המורה מכריז שהרוח נושבת לכל מי ש... לדוגמא: כל מי שהיה לו כיף היום. מי שהיה לו כיף רץ לצד של כן, מי שלא נהנה רץ לצד שלא.
3. המורה יכול לתחקר את התלמידים מכל צד- לשאול כל פעם תלמיד אחד מכל צד מדוע בחר בצד זה.
4. המורה מכריז על הקטגוריה הבאה שלו.

לשדרוג
🌱 חשבו על שאלות שמעוררות דיון בקרב התלמידים, למשל: כל מי שחושב ש... שמתנגד ל... שבעד...
🌱 היעזרו בשאלות אמריקאיות לצורך חזרה על החומר- על התלמידים לעמוד במקום של התשובה הנכונה.
🌱 הוסיפו אלמנט של דבייט- תנו כל פעם דקה לתלמיד בכל צד לשכנע את חברי הקבוצה השניה לעבור לצד שלו.

# data[].attributes.headline
רגשות מחומרים בטבע - פעילות שיתוף רגשי

# data[].attributes.subject
רגשות מחומרים בטבע - פעילות שיתוף רגשי

# data[].attributes.body
נפתח את היום בשיתוף רגשי המובע בחומרים מן החוץ.
איך נעשה את זה?
1. נבקש מהתלמידים והתלמידות לחשוב על תשובה לשאלה מסוימת ) אך לא לשתף): איך אני מרגיש/ה היום? איך זה מרגיש לחזור להיפגש? ממה אני חושש/ת בחזרה לבית הספר? או כל שאלה אחרת.
2. נבקש מהתלמידים להסתובב במרחב ולאסוף פריטים שונים: אבנים, עלים, בלוטים וכו'
3. נבקש מהתלמידים ליצור באמצעות החומרים שאספו ציור/יצירה על הקרקע של התחושה/הרגש שלהם. זה יכול להיות אימוג'י, מילה, ציור או כל דבר אחר.
4. נעבור יחד סביב היצירות ונבקש מתלמידים שמוכנים לכך לשתף ביצירה שלהם וברגש אותו בחרו לבטא.

# data[].attributes.body
מעבר זה עוזר לתלמידים להתקרקע בין חלקי השיעור באמצעות העצים שסביבנו.

איך נעשה את זה?
נספר לתלמידים שכשניתן פקודה עליהם להתקרב לעץ בהתאם להנחיות...
🌲 קשר עין עם עץ- כולם צריכים להיות בקשר עין עם העץ (אסור להוריד מהעץ את העיניים).
🌲 בצל העץ- צריך לעמוד בצל של העץ
🌲 לגעת בעץ יד אחת- צריך לגעת בעץ עם היד
🌲 לגעת בעץ 2 ידיים
🌲 לחבק עץ

לשדרוג
🌲 תנו לתלמידים לבחון את תחושת הקרבה שהם רוצים ליצור עם העץ, לאט לאט...
🌲 עברו בין השלבים, קדימה ואחורה
🌲 המציאו שלבים שונים
🌲 דברו עם התלמידים על המרחב אישי בחיים, מתי נעים לי שמתקרבים אלי, עד כמה? מי?

# data[].attributes.body
נחקור ונגלה בקבוצות את ממד הזמן במרחב שאנו נמצאים בו (בהשראת הספר "חוג טבע").

איך נעשה את זה?

1.      נספר לתלמידים על כך שהסביבה כל הזמן משתנה- סביבנו עצים או מבנים שעומדים פה שנים ורואים את מה שעובר על הסביבה ומהצד השני דברים שנוצרו היום.

2.      נחלק את התלמידים לקבוצות ונבקש מהם לייצר את קו הזמן הארוך ביותר, כאשר מצד אחד הם מניחים את מה שלדעתם עתיק ומבוגר ביותר ובקצה השני את הצעיר והחדש.

3.      נעבור יחד בין קוי הזמן שיצרו התלמידים, נבקש מכל קבוצה להציג את קו הזמן שלה ונשוחח על המרכיבים השונים בקו.

לשדרוג:

⌚קראו כפתיחה את סיפורו של חוני המעגל ונטיעת עץ החרוב

⌚תנו לתלמידים לחפש את העץ/ הבניין העתיק ביותר במרחב ולדמיין מה הוא ראה כאן במשך השנים

⌚הכינו קו על סמך משהו אחד בלבד, למשל: אספו עלים מהשלב הירוק שעל העץ, דרך שינויי הצבעים, ועד לריקבון הסופי.

⌚לקיצור התהליך או עבור תלמידים צעירים, הניחו אתם 2 קצוות לקו ובקשו מכל תלמיד להביא חפץ ולמקם אותו בקו הכיתתי.

# data[].attributes.body
נמנף את הצל שלנו או של חפצים בסביבתנו לצורך סיכום יום אמנותי עם התלמידים

איך נעשה את זה?

1. נדבר עם התלמידים על כך שכאשר חפץ חוסם את אור השמש (או המנורה) נוצר צל. נסביר שהצל יכול לסמל את ההשפעה שיש לאובייקט על המרחב ושאפילו מבחינה ביולוגית עצים המייצרים צל לעיתים יכולים לחסום גידול של צמחים אחרים בסביבתם או להפך, הצל שלהם יכול לעודד גידול של צמחים חובבי צל.

2. נציע לתלמידים להשתמש בצל לצורך העברת מסר של החוויה שלהם מאותו היום- ניתן להציע לעשות זאת ב-2 דרכים.

🌤 שרטוט של הצל- התלמידים מחולקים לזוגות, אחד עומד בתנוחה המאפיינת את התהליך שעבר היום או מניח חפץ בשמש- השני עובר עם גיר או עט (אם מדובר בחפץ) ומשרטט את המסגרת של הצל על פני הקרקע (או הדף). לאחר השרטוט ניתן לבקש מהתלמידים לכתוב בתוך מסגרת הציור משהו מהיום שהשאיר עליהם רושם.

🌤 תמונה בצל- נבקש מהתלמידים לאסוף מספר אובייקטים ולהעמיד אותם אחד ליד השני תוך שהם מסתכלים על הצל שהאובייקטים מייצרים. עליהם ליצור תמונה בצל באמצעות החפצים בלבד.  מומלץ לבחור אובייקטים שמסמלים את התהליך שלמדנו היום וליצור תמונה שמשקפת את הרושם שהשיעור השאיר עלי.

3. תערוכה- נעבור עם הכיתה בין המיצגים השונים- נעמוד ליד מיצג ומי שרוצה יגיד במילה אחת משהו שעולה לו תוך כדי התבוננות במיצג הצל- לאחר ששמענו מספר מילים נעבור למיצג הבא.

לשדרוג:

🌤 הראו לתלמידים מספר דוגמאות לאמנות בצל- ניתן להיעזר בקישור זה: https://pin.it/2Tmpc80

🌤 הדגימו לתלמידים בפועל כיצד עושים אמנות בצל

🌤 הביאו מראש חפצים או צלליות שלכם ובקשו מהם לייצר קומפוזיציה עם הצלליות שהבאתם.

🌤 הביאו לתלמידים דף עם הנחיות ליצירת דמויות צל עם הידיים (ציפור, דוב, שועל) תנו להם להנות ולהתנסות ביצירת דמויות עם הצל.